Propostes de resolució de finalització de les Reclamacions 48/2016, 52/2016, 53/2016 i 54/2016 amb acord de mediació.
Proposta de resolució d'estimació de la Reclamació 50/2016.
Proposta de Dictamen 3/2016 sobre la consulta general sobre la inclusió o no d'altres administracions dins el concepte de tercer afectat als efectes de l'aplicació de l'article 31 de la Llei 19/2014 a petició de l'Àrea Metropolitana de Barcelona.
Proposta de Dictamen 4/2016 sobre la consulta general relativa a la posició que ocupen els prestadors privats de serveis públics de l'article 3.1.d de la Llei 19/2014 en el procediment d'accés a informació que es troba en el seu poder.
La presidenta obre la sessió, pregunta si tots els membres han pogut consultar l'acta de la sessió anterior, corresponent al Ple del 22 de juny de 2016, i si tenen esmenes que calgui introduir-hi.
La secretària tècnica exposa l'estat de les reclamacions i relaciona els tràmits més rellevants realitzats des del darrer Ple.
S'analitza el compliment dels requisits d'admissibilitat de les noves reclamacions que han entrat a la Comissió amb els números 81/2016 fins el 118/2016.
Es comenta la realització del tràmit de trasllat a terceres persones que cal dur a terme per alguns expedients i la seva pràctica.
El senyor Josep Mir, membre de la Comissió destaca el desenvolupament dels tràmits que ha dut a terme la Comissió per al trasllat a terceres persones afectades en els seus drets i interessos i la problemàtica que genera la seva realització especialment en relació a les Reclamacions 17/2016 i 19/2016, de les quals n'és el ponent.
Es debat la realització d'aquest tràmit en relació amb expedients pendents de resoldre així com, els problemes que genera el seguiment de l'execució de les resolucions de la Comissió.
Propostes de resolució de finalització de les Reclamacions 48/2016, 52/2016, 53/2016 i 54/2016 amb acord de mediació
El ponent, el senyor Manuel Ibarz relaciona els aspectes més destacats de les propostes de resolució que s'han desenvolupat en base els dos acords de mediació assolits el dia 20 de juny de 2016, amb la senyora Teresa Perelló com a persona mediadora.
El senyor Oriol Mir, vicepresident de la Comissió, formula observacions al text de les propostes de resolució que són tingudes en consideració pel ponent.
Proposta de resolució d'estimació de la Reclamació 50/2016
El ponent, el senyor Manuel Ibarz relaciona les principals modificacions que han estat introduïdes a la proposta de resolució i es debaten per part de la resta de membres de la Comissió aspectes rellevants de la tramitació de la sol·licitud d'accés i del procediment de reclamació.
La presidenta de la Comissió, la senyora Elisabet Samarra formula noves esmenes al text de la proposta de resolució que són considerades pel ponent.
Proposta de Dictamen 3/2016 sobre la consulta general sobre la inclusió o no d'altres administracions dins el concepte de tercer afectat als efectes de l'aplicació de l'article 31 de la Llei 19/2014 a petició de l'Àrea Metropolitana de Barcelona
El vicepresident de la Comissió, el senyor Oriol Mir exposa els principals elements que han estat introduïts en la proposta de dictamen de la qual n'és el ponent, i els elements de debat que van sorgir a la darrera sessió del Ple de la Comissió.
Es valoren favorablement les modificacions introduïdes per part de la resta de membres de la Comissió.
Proposta de Dictamen 4/2016 sobre la consulta general relativa a la posició que ocupen els prestadors privats de serveis públics de l'article 3.1.d de la Llei 19/2014 en el procediment d'accés a informació que es troba en el seu poder
El vicepresident de la Comissió, el senyor Oriol Mir exposa el plantejament que ha desenvolupat en la proposta de dictamen i la senyora Elisabet Samarra, presidenta de la Comissió i el senyor Josep Mir, membre de la Comissió, formulen observacions al text de la proposta de dictamen que són considerades pel ponent.
Es debaten diferents elements destacats que sorgeixen de la consulta formulada per part de tots els membres de la Comissió.
La presidenta de la Comissió assenyala que es prepararà una carta adreçada als ens locals de Catalunya per donar a conèixer la Memòria 2015 de la GAIP i també per sol·licitar que posin en coneixement de la Comissió aquells que disposin d'unitat d'informació, de les dades de contacte a fi de facilitar la tramitació de les reclamacions que tenen per administració reclamada, un ens local.
Així mateix, es comenta que el dia 4 de juliol començarà una estudiant en pràctiques de la Universitat Pompeu Fabra, del Grau en Dret, que durà a terme unes pràctiques acadèmiques externes a la Comissió durant el mes de juliol.
Així mateix, el mes de setembre, un altre estudiant del Grau en Dret de la mateixa universitat, durà a terme també pràctiques curriculars a la Comissió.
El vicepresident de la Comissió, el senyor Oriol Mir, comenta que la setmana propera participa en la Jornada de l'Aula de Transparència organitzada per l'Agència de Transparència de l'Àrea Metropolitana de Barcelona, prevista per al dia 5 de juliol de 2016 i que està convocada per al dia 4 de juliol, una sessió plenària de la Comissió Nacional d'Accés, Avaluació i Tria Documental a la qual assistirà com a representant de la GAIP.